《梓树滩》
清代·徐荣

榆溪缭而深，樟滩直而豁。地偏乱石据，门险众流夺。

未到声先闻，滔滔殷天末。高云惊忽濆，老叶危已脱。

青山如痴聋，终古遭恫喝。滩旁有寒鹭，久立不嫌聒。

急流安得鱼，愚哉此生活。

作者简介：（1792—1855）汉军正黄旗人，原名鉴，字铁生。道光十六年进士，知浙江遂昌县。咸丰间官至杭嘉湖道。与太平军战于渔亭，阵亡。工诗，精隶书，善画梅。有《怀古田舍诗钞》等。